|  |  |
| --- | --- |
| **artisjus**  ***Magyar Szerzői Jogvédő Iroda Egyesület***  *Levélcím: 1539 Bp., Pf. 593.*  *Tel: 488-2661 Fax: 212-1542*  *Web:* [*www.artisjus.hu*](http://www.artisjus.hu) | **I-9. SZERZŐDÉS**  **Zeneművek podcast audio műsorszámban történő online felhasználására**  *(Csak olvashatóan kitöltött és cégszerűen aláírt szerződést fogadunk el !)* |

**FELHASZNÁLÓ ADATAI:**

|  |  |  |  |  |  |
| --- | --- | --- | --- | --- | --- |
| ***Név/Cégnév:*** | | | Szerződésszám  (ARTISJUS tölti ki) | | **I -** |
| ***Cím:*** | | ***Anyja neve (ha a Felhasználó magánszemély):*** | | | |
| ***Cégjegyzékszám (egyéni vállalkozói igazolvány száma):***  ***Csatolandó a cégkivonat hiteles másolata és aláírási címpéldány !*** | | ***Adószám:***  ***Szül.idő, hely:*** | | | |
| ***Számlavezető bank:*** | | ***Bankszámlaszám:*** | | | |
| ***Képviselő neve:*** | | ***Adatszolgáltatásért felelős munkatárs:*** | | | |
| ***Tel.:*** | ***E-mail:*** | ***Tel.:*** | | ***E-mail:*** | |

**SZOLGÁLTATÁS ADATAI:**

|  |  |  |  |  |  |  |
| --- | --- | --- | --- | --- | --- | --- |
| ***Szolgáltatás kezdete:*** | | ***Szolgáltatás vége (csak konkrét időtartamra***  ***szóló szolgáltatás esetén töltendő ki):*** | | ***URL cím*** (az összes felsorolása, ahol a szolgáltatás megtalálható, az URL címek megadása a 2. sz. mellékletben folytatható) | | |
| ***év      hónap      nap*** | | ***év      hónap       nap*** | |
| ***Szolgáltatás típusa és a hozzáférhetővé tett művek típusa (megfelelő aláhúzandó vagy jelölendő a rubrikában):*** | | | | | | |
| Letöltést nem engedő ingyenes  Letöltést nem engedő ingyenes szolgáltatás esetén kötelezően választandó:  Podcast audio műsor  Zenei tematikájú podcast audio műsor | Letöltést engedő ingyenes  Letöltést engedő ingyenes szolgáltatás esetén kötelezően választandó:  Podcast audio műsor  Zenei tematikájú podcast audio műsor | | Letöltést nem engedő díjfizetéses  Letöltést nem engedő díjfizetéses szolgáltatás esetén kötelezően választandó:  Podcast audio műsor  Zenei tematikájú podcast audio műsor | | Letöltést engedő díjfizetéses  Letöltést engedő díjfizetéses szolgáltatás esetén kötelezően választandó:  Podcast audio műsor  Zenei tematikájú podcast audio műsor | Előfizetéses  Más szolgáltatásra vonatkozó előfizetéshez kapcsolódó  Előfizetéses szolgáltatás(ok) esetén kötelezően választandó:  Podcast audio műsor  Zenei tematikájú podcast audio műsor |
| ***Szerver helyének címe:*** | | | | ***Tárhely szolgáltató neve és címe:*** | | |

A szerződés létrejött a szerződésben megnevezett Felhasználó és az **ARTISJUS Magyar Szerzői Jogvédő Iroda Egyesület** (székhelye: 1016 Budapest, Mészáros u. 15-17., a továbbiakban **ARTISJUS**) között az 1999. évi LXXVI. tv. (a továbbiakban: Szjt.) 18. §., 26.§ (8) bekezdés, 27.§ (3) bekezdés, illetve a szerzői jogok és a szerzői joghoz kapcsolódó jogok közös kezeléséről szóló 2016. évi XCIII. tv. (a továbbiakban Kjkt) 17.§ (1) bekezdés, és a Kjkt. 59. § (1) bekezdése és a Kjkt. 10. § (1) bekezdése, valamint az ARTISJUS adott időszakra vonatkozó, a Kjkt. 57-58. § és a XVII. fejezete alapján jóváhagyott és a Hivatalos Értesítőben nyilvánosságra hozott „I” jelű Jogdíjközleménye alapján, a mai napon az alábbi tartalommal:

**1.** **A Felhasználás**: Felhasználó kijelenti, hogy a fentiekben megjelölt és a jelen szerződés 1. számú mellékletében részletesen ismertetett szolgáltatásai körében podcast audio műsorszámokat/műsorszám-részleteket és azokba belefoglalva Zeneműveket, Zeneművek részleteit az ellenőrzése alatt álló szerveren rögzíti, azokat - a jelen szerződés „SZOLGÁLTATÁS ADATAI” megnevezésű részében rögzített felhasználási móddal egyezően – díjfizetés ellenében vagy térítésmentesen, tartós másolat készítésének lehetőségével (streaming) vagy ennek lehetősége nélküli érzékelésre (streaming) lehívásra hozzáférhetővé teszi.

**2.** **A szerzői művek**: A jelen felhasználási engedély kizárólag szerzői jogi védelem alá eső, már nyilvánosságra hozott nem színpadi zeneművekre, illetve ezek részleteire, valamint ilyen színpadi zeneművekből vett részletekre terjed ki (Zeneművek vagy Zenemű-részletek). A jelen felhasználási engedély nem terjed ki a színpadra szánt zenedrámai művek vagy jeleneteik, ill. keresztmetszeteik felhasználására.

**3.** **Átdolgozás kizárása, egyéb engedélyek**: A jelen felhasználási engedély alapján a Zeneművek vagy Zenemű-részletek csak változatlan formában használhatók fel. A jelen felhasználási engedély az átdolgozás jogára nem terjed ki. A jelen szerződés szerinti felhasználási engedély nem helyettesíti a felhasználás során felhasznált egyéb szerzői művek, illetve a Szjt. által védett szomszédos jogi teljesítmények (így különösen hangfelvétel-előállítói jogok) felhasználásához megszerzendő engedélyeket.

**4.** **Felhasználási engedély**: Az ARTISJUS a jelen szerződésben meghatározott szerzői jogdíj megfizetése ellenében a Felhasználónak a szerződés 1. számú mellékletében ismertetett szolgáltatása körében a szerződés időbeli hatálya alatt és területi hatályára (10. pont) kiterjedően az 6.2. pontban meghatározott kivétellel a Kjkt. 17.§ (1) bekezdése alapján valamennyi érintett bel- és külföldi szerzői jogosult javára a jelen szerződés szerinti felhasználásra irányadó, törvényben előírt, közös jogkezelés (Szjt. 27.§ (3) bekezdés) keretében a Felhasználó számára engedélyezi a fent felsorolt, ill. negyedévenként listában közölt – Zeneművek, illetve Zenemű-részletek

**4.1**. lehívásra hozzáférhetővé tétel céljára történő elektronikus többszörözését, valamint

**4.2**. csak meghallgatható formában lehívásra hozzáférhetővé tételét.

**4.3.** távközlési hálózat, vagy egyéb számítógépes hálózat útján történő, letöltést is lehetővé tevő hozzáférhetővé tételét, kizárólag abban az esetben, ha a szerződő felek a jelen szerződés „SZOLGÁLTATÁS ADATAI” megnevezésű részében a szolgáltatás típusaként letöltést engedő felhasználást határoztak meg a felhasználási módok körében.

**5. A felhasználási engedély terjedelme**: az Artisjus a felhasználási engedély megadását a jogdíj megfizetésétől teszi függővé. A Felhasználó az engedélyt a jogdíj megfizetésével egy időben, utólagos jogdíjfizetés esetén visszamenőleges hatállyal szerzi meg. A Felhasználó részére a jelen szerződés szerint biztosított felhasználási engedély nem kizárólagos. A Felhasználó a jelen szerződés szerinti felhasználási engedélyt harmadik személy részére nem engedheti át.

**6.** **Jogszavatosság**:

**6.1**. Az Artisjus helytáll azért, hogy a 4. pontban foglalt felhasználás tekintetében Felhasználó részére – a 6.2. pontban írt kivétellel – kizárólagosan jogosult szerzői felhasználási engedélyt adni. Kijelenti, hogy más személy vagy szervezet jogszerűen nem érvényesíthet igényt a Felhasználóval szemben a 4. pontban körülírt felhasználási cselekmények szerzői engedélyezése tárgyában. Tájékoztatja a Felhasználót, hogy a 4. pont szerinti felhasználási cselekmények szerzői közös jogkezelési engedélyezése körében más személlyel vagy szervezettel való megállapodás, más személynek vagy szervezetnek történő díjfizetés az Artisjus irányában nem hatályos, és nem mentesíti a Felhasználót a szerzői jog megsértésének jogkövetkezményei alól (Kjkt. 18. § (1)).

**6.2**. A 6.1. pont szerinti szavatossági nyilatkozat nem terjed ki azokra a művekre, amelyek felhasználásáról a Felhasználó nem teljesítette a 9. pontban és a vonatkozó „I” jelű Jogdíjközleményben meghatározottak szerinti adatszolgáltatási kötelezettségét, és azon szerzők műveinek felhasználására, akik gyakorolták a jelen szerződéssel érintett felhasználás tekintetében a Kjkt. 18. § (1) bekezdésében említett nyilatkozat-tételi jogukat. Az Artisjus a honlapjának érintett részein közzéteszi a Felhasználó számára azon szerzők nevét, akik az előző pontban említett nyilatkozat-tételi jogukat gyakorolták.

**7. Szerzői jogdíj**: a Felhasználó köteles az ARTISJUS adott időszakra vonatkozó, a Kjkt. 57-58. § és a XVII. fejezete alapján jóváhagyott és a Hivatalos Értesítőben nyilvánosságra hozott Jogdíjközleménye alapján meghatározott átalány-jogdíjat megfizetni.

**8. A jogdíj elszámolása és megfizetése:**

**8.1.** A Felhasználó a jogdíjat az ARTISJUS által kibocsátott, számviteli bizonylatnak minősülő jogdíjfizetési értesítőn feltüntetett teljesítési határidőig köteles megfizetni. A jogdíj megfizetéséről az Artisjus számlát bocsát ki, amely a megfizetett összeg tekintetében tartalmazza, hogy az további pénzügyi teljesítést nem igényel.

**8.2**. A jelen szerződés bármely okból történő megszűnése esetén a jogdíj a szerződés megszűnését követő hónap utolsó napjáig esedékes.

**8.3**. A Felhasználó a jogdíjat az Artisjus Magyar Szerzői Jogvédő Iroda Egyesület OTP Budapest VII. ker. Király u. 49. sz. alatti fiókjánál vezetett 11707024-20388388 sz. bankszámlájára átutalással köteles teljesíteni.

**9. Adatszolgáltatás, ellenőrzés**

**9.1.** A Felhasználó a jelen szerződés megkötésével egyidejűleg köteles a felhasznált művek adatait tartalmazó adatszolgáltatását elektronikus formában (xls) teljesíteni a hatályos „I” jelű Jogdíjközlemény II. fejezetének 4. pontja szerint azzal, hogy a következő adatok szolgáltatására köteles:

a) Partner neve (szerződő fél neve), szerződésszám, elszámolási időszak (év, hónap), az adott elszámolási időszakon belül a lehívásra hozzáférhető podcast audio műsorszámok és/vagy zenei tematikájú podcast audio műsorszámok és műsorszám-részletek darabszáma, a felhasználással kapcsolatban elért áfa nélkül számított teljes bevétel és/vagy a felhasználással elért egyéb bevétel.

Továbbá köteles jelölni, hogy az adott podcast zenei tematikájú-e, illetve a következő adatokat: podcast gyártója, podcast műsorszám azonosítója, podcast címe, podcast fordított címe, műsorvezető neve, vendég neve, a podcast időtartama, a felhasználás darabszáma, nettó árbevétel meghallgatásonként és/vagy (letöltést engedő felhasználás esetén) letöltésenként, gyártási év, valamint nemzetiség(ek). Előfizetési díj ellenében nyújtott szolgáltatás esetén felhasználó köteles a következő adatokat is biztosítani: a lehívásra hozzáférhető podcast audio műsorszámokhoz és/vagy zenei tematikájú podcast audio műsorszámokhoz kapcsolódó podcast csomag neve, előfizetési konstrukció típusa, előfizetők száma, áfa nélküli előfizetési díj.

b) Felhasználó a műsoradat-szolgáltatás részeként a podcast műsorszámra vonatkozó adatszolgáltatást köteles teljesíteni (zenefelállítás) azonos formában (xls) a fenti adatokon túlmenően, amelyben köteles feltüntetni a következő adatokat: podcast típusa, címe, műfaja, rendező neve, gyártó neve, podcast hossza, sorozat esetén évad és epizód száma, epizód címe, producer neve, gyártási ország és/vagy nemzetiség, podcast bemutató időpontja, továbbá a felhasznált Zenemmű/Zeneműrészlet címe, szerzője, szövegírója, átdolgozója, fordítója, előadó neve, Zenemű teljes hossza.

**9.2.** Az elektronikus formában történő adatszolgáltatás során a Felhasználó az adatokat elektronikus adatfájlban („xls” formátumban) köteles megadni. Az elszámolást és adatszolgáltatást a Felhasználó az Artisjus Online, Mechanika és Média Osztályához köteles benyújtani. Amennyiben a szerződés hatálya alatt a felhasznált zeneművek körében változás áll be, úgy Felhasználó a módosított adatszolgáltatást elektronikus formában (xls) haladéktalanul köteles az Artisjus Online és Mechanika Osztályához megküldeni, megjelölve abban a módosítás kezdő időpontját.

**9.3.** Az adatközlés késedelméből, elmulasztásából vagy a hibás, illetve hiányos adatközlésből származó következményekért (így különösen az Artisjust az „I” jelű Jogdíjközleményben meghatározott mértékben megillető kötbér megfizetésért) a Felhasználó felel. E felelőssége értelmében Felhasználó helytáll az elmaradt vagy hibás adatközlésből eredő olyan jogdíjak megtérítéséért is, amelyeket az Artisjus felosztási szabályai alapján a szerzői jogosultak felé köteles teljesíteni. **9.4.** Az Artisjus jogosult ellenőrizni és auditálni alkalmazottja vagy megbízottja útján a Felhasználó elszámolását (ideértve az annak az alapjául szolgáló adatok és a ténylegesen befolyt – a jogdíjszámítás alapjául szolgáló – bevételek összegének ellenőrzését) és műadat-szolgáltatását (ideértve a műfelhasználás módjának és mértékének az ellenőrzését.) Az auditálásra a Felek által egyeztetett időpont(ok)ban, évente egy alkalommal, munkanapokon 9 és 16 óra között kerülhet sor, úgy, hogy a felhasználás ellenőrzése a Felhasználó szolgáltatásának folyamatosságát ne érintse. A Felhasználó köteles e célból minden olyan pénzügyi, számviteli vagy egyéb nyilvántartásait és iratait az auditálást végző személynek bemutatni, amelyek e kötelezettségei teljesítésének alapját képezik. Az Artisjus jogosult ellenőrzését a felhasználás helyszínén, a Felhasználás székhelyén, telephelyén, illetve könyvvezetésének a helyén végezni. Az Artisjus feltétlen kötelezettséget vállal arra, hogy az így tudomására jutott információkat és adatokat a jelen felhasználási szerződés üzleti titoktartásra vonatkozó rendelkezései szerint kezeli. Az auditálás a jelen Felhasználási szerződés teljesítésének ellenőrzését szolgálja, abból a Felek más következtetést nem vonnak le, különösen nem érinti ez a Felhasználó pénzügyi-számviteli rendszerének, kimutatásainak, beszámolóinak tartamát. Ha az auditálás során az ellenőrzött időszakra vonatkozóan 5%-ot meghaladó jogdíjkülönbözetet tárnak fel az Artisjus javára, vagy a műsoradat-szolgáltatás ellenőrzése esetén a közölt és a feltárt adatok között 5%-nál nagyobb eltérés mutatkozik akkor a Felhasználó köteles megtéríteni az audit igazolt költségeit is az ARTISJUS részére.

**10. Védjegyhasználat:** A Felhasználó köteles honlapjának a felhasználással érintett oldalán feltüntetni az Artisjus logóját (védjegy) és a szerződésszámot az Artisjus honlapjára mutató **(**[**www.artisjus.hu**](http://www.artisjus.hu)) linkként. Az Artisjus, mint az Artisjus védjegy jogosultja, az adott időszakban hatályos Jogdíjközleményében foglalt feltételekkel a védjegy és kereskedelmi nevének (logójának) a fentiekben említett felhasználását ezúton engedélyezi.

**11. A szerződés hatálya és megszűnése:**

**11.1.** A jelen szerződés a szolgáltatás jelen szerződés túloldalán meghatározott kezdeti napján lép hatályba és hatálya - amennyiben a záró dátum nincs megjelölve - a naptári év végéig tart. Ha a felek a szerződés hatályának megszűnését megelőző 30 napon belül másképp nem nyilatkoznak, a szerződés időtartama egy naptári évvel meghosszabbodik. E rendelkezést megfelelően alkalmazni kell minden újabb naptári évre is.

**11.2.** A szerződés hatálya alatt a felhasználási engedély terjedelme, és a felhasználás fejében fizetendő jogdíj összege és a jelen szerződés egyéb feltételei

- az esetleges jogszabály-módosításoktól;

- az on-line jogosítás nemzetközi, a közös jogkezelő társaságok nemzetközi szervezetében meghozandó döntésektől;

- az ezen alapuló kölcsönös képviseletei szerződések esetleg módosuló tartalmától;

- valamint az Artisjus adott időszakban hatályos Jogdíjközleményének tartalmától függ.

**11.3.** Az Artisjus vállalja, hogy az előző pontban említett nemzetközi fejleményekről, ha azok a jelen szerződés tartalmát korlátozó jelleggel érintik, a Felhasználót kellő időben tájékoztatja.

**11.4**. A jelen felhasználási szerződés szerinti engedély területi hatálya Magyarország.

**11.5.** A Felhasználó bármikor, írásbeli nyilatkozattal, a jelen szerződés szerinti felhasználás megszüntetése mellett a jövőre nézve felmondhatja a szerződést. A szerződés Felhasználó általi felmondással történő megszűnése esetén a záró jogdíjelszámolásra a 8.2. pont rendelkezése az irányadó.

**11.6.** Az Artisjus azonnali hatállyal felmondhatja a szerződést, ha Felhasználó

- a jogdíj megállapításához szükséges adatokat a jelen szerződésben meghatározott határidőben nem közli, vagy az adatközlés hiányos vagy hibás, és mulasztását az Artisjus felszólítását követő 5 munkanapon belül nem pótolja,

- a jogdíjfizetési értesítőben meghatározott jogdíjat egészben, vagy részben határidőre nem fizeti meg, és mulasztását az Artisjus felszólítását követő 5 munkanapon belül nem pótolja, továbbá

- ha a jelen szerződésben meghatározott változás-bejelentési kötelezettségének a szerződésben meghatározott határidőben nem tesz eleget, a felhasználási engedélyt az általa megvalósított felhasználással túllépi, illetve ha az általa szolgáltatott adatok, ideértve a felhasznált művekkel kapcsolatos adatokat, nem felelnek meg a valóságnak.

**11.7**. A szerződés bármely okból történő megszűnése nem érinti a szerződés hatálya alatt megvalósított felhasználás fejében történő jogdíj megfizetésének és a jogdíjfizetéshez, valamint a jogdíjfelosztáshoz szükséges adatok szolgáltatására vonatkozó Felhasználói kötelezettséget, illetve az Artisjus 9.4. pont szerinti ellenőrzési és auditálási jogosultságát.

**12.** **Személyhez fűződő jogok:** A jelen szerződés szerinti felhasználási engedély nem érinti a szerzők személyhez fűződő jogait. A jelen szerződés alapján felhasznált művek szerzőiként az eredeti szerzőtől eltérő más személy nem tüntethető fel. A jelen szerződés alapján felhasználható művek szerzőinek műveik felhasználásával kapcsolatos személyhez fűződő jogai megsértéséért a Felhasználó felel.

**13. Adatváltozás:** Felhasználó köteles 24 órán belül értesíteni az Artisjust az adataiban, a jelen szerződés tárgyát képező szolgáltatásának adataiban, így különösen a jelen szerződés szerinti felhasználás terjedelmében, jellegében, körülményeiben bekövetkező változásokról. Felhasználó kötelezettséget vállal arra is, hogy amennyiben a szolgáltatás URL címeiben változás történik, úgy a változással érintett időszakra vonatkozó adatszolgáltatásával egyidejűleg erről értesíti az Artisjust megjelölve mely URL címeken vált elérhetővé, illetve mely címeken szűnt meg a Szolgáltatás elérhetősége.

**14. Tartozásátvállalás:** A jelen szerződésből eredően a Felhasználót terhelő fizetési és egyéb kötelezettségeket harmadik személy csak az Artisjus írásbeli hozzájárulása esetén vállalhatja át.

**15. Üzleti titok**: A felek jelen szerződés keretében a másik féllel kapcsolatosan tudomásukra jutott valamennyi adatot, tényt, információt üzleti titokként kezelik. A Felhasználót azonosító, valamint az engedélyező szerződés fennállását igazoló adatok nem minősülnek üzleti titoknak.

**16. Alkalmazandó jogszabályok és általános szerződési feltételek**: A jelen szerződésre a magyar jog irányadó. A jelen szerződésben nem szabályozott kérdésekre az Szjt. és a Ptk., továbbá az Artisjus adott időszakban hatályos Jogdíjközleményének rendelkezései megfelelően irányadók.

Jelen, két oldalból álló szerződést a felek 3 példányban, mint akaratukkal mindenben megegyezőt aláírták. A szerződésből 2 példány az Artisjust, 1 példány a Felhasználót illeti.

Budapest, 202***.***hó nap.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ARTISJUS  Magyar Szerzői Jogvédő Iroda Egyesület | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Felhasználó  (cégszerű aláírás, teljes cégnév és képviselő neve) |

1. számú melléklet: Szolgáltatás(ok) részletes leírása (**A melléklet kitöltése kötelező!**)

(Jelen dokumentumban részletesen írja le, hogy a zeneműveket és / vagy zeneműrészleteket milyen módon kívánja felhasználni, azokat milyen szolgáltatás keretében kívánja szolgáltatni. A felhasználási mód ismertetésénél mindenképpen térjen ki az Ön/Önök által nyújtott szolgáltatás értékesítési konstrukciójára. Így pl. határozza meg, hogy szolgáltatása térítéses és / vagy ingyenes. Amennyiben meghatározható úgy határozza meg az Ön / Önök által kínált szolgáltatás díját is. Térjen ki a technikai részletekre és az alkalmazott fizetési konstrukcióra is.)

1. sz. melléklet – a Szolgáltatás további URL címei: